: ROUCHELLE LIEDEMANN & BAND
SANGERES KRY NOG ‘N KANS OM HAAR STEM TE LAAT HOOR
Geliefde en bekroonde Gospel sangeres Rouchelle Liedemann het ons die laaste paar jaar beter leer ken as TV aanbieder en Kaapse-korrespondent van die gewilde Die Groot Ontbyt – weeksoggende op KykNet Kanaal 144, en ook meer onlangs op ROEP TV met haar eie program Liedemann raak Liries. Alhoewel Rouchelle se stem as sangeres gereeld gehoor word as gaskunstenaar op verskeie projekte, was sy die afgelope paar maande hard aan die werk agter die skerms met haar vyfde, splinternuwe album – NOG ‘N KANS – wat eersdaags die lig sien.
Musiek en sang was nog altyd deel van haar lewe. Rouchelle vertel hoe sy as kind mal daaroor was om te sing terwyl haar oupa klavier gespeel het en dat sy vandag dankbaar is vir nog ‘n kans om haar hart ‘n stem te gee. Hierdie liefde vir musiek tesame met haar geloof in God, is ‘n fundamentele deel van haar lewe. NOG ‘N KANS, titelsnit uit die pen van sanger & liedjieskrywer Johan Brits, is ook die eerste enkelsnit vanaf haar nuwe album. Dit vertel die storie van ‘n God van nog kanse, ‘n genade wat mens nie kan verstaan nie, maar net kan aanvaar. Die lied, vervaardig deur Helmut Meijer in Stellenbosch, het ‘n opgewekte en energieke pop-rock benadering met aangrypende melodiese lyne, veral in die koor gedeelte. Dis bestem om ‘n treffer te wees en diep in mense se harte te resoneer.
Hierdie enkelsnit is die voorloper vir Rouchelle se nuwe album deur HOPE RECORDS wat op 11 April 2019 by Meerendal Wynlandgoed vrygestel is. Die enkelsnit is reeds beskikbaar aanlyn en die album kan ook aanlyn vooraf-bestel word.
Vir ‘n onderhoudsgeleentheid met Rouchelle Liedemann, kontak Jané Esterhuyse: 084 579 3674 | info@hoperecords.co.za
Persverklaring uitgereik deur StoneBear & Mayor Records
Lukas de Beer Helmut Meijer
082 822 7321 082 381 6804
Skrywer: Johan Brits, 2018
Vervaardiger: Helmut Meijer Music, Stellenbosch
Uitgewer: Hope Records
Woorde & Musiek: Johan Brits, 2018
‘n Roep van verlange, het my siel na U gebring, my lewe wei ek nou toe aan U
U liefde’n brander, wat spoel oor my sonde val, verander, vernuwe deur U Gees
My hart roep uit van opgewondenheid
Hoor nou die engele sing
Dat U alleen is heilig
U alleen is waardig tot in ewigheid saam
Sal ons vir altyd leef
Omring deur U genade
U goedheid en U liefde
Het my nog 'n kans gegee
U glorie skyn helder, ‘n glans van U heerlikheid ‘n beeld van U lof en Majestyd
Herlewing in werking, my wese getransformeer, my lewe lê ek nou voor U neer
U is die beste ding wat ooit met my gebeur het
Ek sing van dankbaarheid dat U U seun gestuur het.
Hoe kan ek ooit beskryf hoe waarlik ek U lief het
U het gesterf vir my
Jesus Christus in U
Is ek werklik vry
ROUCHELLE LIEDEMANN & BAND
2019-10-02 - R 125 per ticket